**AGENȚIA PENTRU PROTECȚIA MEDIULUI MEHEDINŢI**

Nr. .............. / ...................

**Decizia etapei de încadrare**

* **proiect -**

 Ca urmare a solicitării de emitere a acordului de mediu adresate **UAT** **Comuna EŞELNIŢA** prinprimar Vâşcă Marius Emilian**,** cu sediul în judeţul Mehedinţi, comuna Eşelniţa, înregistrată la A.P.M. Mehedinţi cu nr. 15217 din 15.12.2023, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, APM Mehedinţi decide, ca urmare a consultărilor desfăşurate în cadrul şedinţei Comisiei de Analiză Tehnică din data de 14.03.2024 că proiectul **Relizarea infrastructurii de asfaltare – strada Salcâmilor – prelungire până în DN 57 în comuna Eşelniţa, judeţul Mehedinţi,**  propus a fi amplasat în **comuna Eşelniţa**, **str. Salcâmilor,** **prelungire până în DN 57**, județul Mehedinți, **nu se supune evaluării impactului asupra mediului.**

 Justificarea prezentei decizii:

 **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

- proiectul se încadrează în prevederile Legii nr.292/2018 privind evaluarea impactului anumitor proiecte publice şi private asupra mediului, anexa nr. 2, pct. 13 (a)

- proiectul propus nu intră sub incidența art. 28 din O.U.G. nr. 57/2007, privind regimul ariilor naturale protejate, conservarea habitatelor naturale, a florei și faunei sălbatice, cu modificările şi completările ulterioare, deoarece nu poate avea efecte negative semnificative asupra speciilor şi habitatelor pentru care a fost declarat situl Natura 2000, acesta fiind implementat în zona de dezvoltare durabilă a Parcului Natural Porţile de Fier, conform Planului de management aprobat prin H.G. nr. 1048/2013;

- proiectul propus intră sub incidenţa art. 54 din Legea apelor 107/1996, cu modificările şi completările ulterioare.

 Caracteristicile proiectului:

 Proiectul este localizat în comuna Eşelniţa, judeţul Mehedinţi şi propune modernizarea străzii Salcâmilor pe un sector cuprins între DN57, pe o lungime de 610 m.

 Structura rutiera:

 Se propune urmatoarea structura rutieră:

 - 4,0 cm strat de uzura din beton asfaltic tip BA 16

 - 6,0 cm strat de legatura din binder tip BAD 22,4

 - 15 cm strat din piatră spartă împănată

 - 20 cm strat de fundaţie din balast

* amenajarea acceselor spre proprietăţi
* înlocuire podeţe tubulare sau dalate existente
* amenajarea dispozitivelor pentru colectarea şi evacuarea apelor de suprafaţă cu secţiuni de scurgere corespunzăroare a apelor
* realizarea elementelor privind siguranţa circulaţiei rutiere

**2.2** cumularea cu alte proiecte: nu este cazul;

 **2.3** utilizarea resurselor naturale, în special a solului, a terenurilor, a apei şi a biodivesităţii: în cantităţi limitate se folosesc agregate minerale, piatra sparta, apa, combustibili  pentru utilaje, achiziționate de la firme autorizate;

**2.4** cantitate și tipurile de deșeuri generate/gestionate: în perioada de execuţie a lucrărilor prevăzute în proiect rezultă deşeuri din construcţii (categoria 17), deşeuri

municipale amestecate (cod 20 03 01), deşeuri de ambalaje (categoria 15 01) şi deşeuri industriale reciclabile (metalice feroase şi neferoase - categoria 17 04), hârtie şi carton (cod 20 01 01), materiale plastice (cod 17 02 03), textile (coduri 15 02 03 şi 20 01 11)

Deşeurile generate pe perioada de execuţie a proiectului, încadrate în categoria deşeurilor nepericuloase, vor fi gestionate conform OUG nr. 92/2021 privind regimul deşeurilor, cu modificările ulterioare

**2.5** poluarea și alte efecte negative: în perioada de realizare a proiectului, local, în zona de lucru, emisii de la mijloacele de transport/utilajele utilizate.

**2.6** riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:  nu se vor utiliza substanţe periculoase, tehnologia nu prezintă risc de accidente majore. Datorită dimensiunilor reduse ale proiectului nu se vor degaja cantități notabile de gaze cu efect de seră.

**2.7** riscurile pentru sănătatea umană: nu este cazul.

 **3. Amplasarea proiectului**:

**3.1**. utilizarea actuală și aprobată a terenurilor: terenul pe care se va implementa proiectul este situat în intravilanul comunei, drum public.

**3.2.** bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia –   proiectul va utiliza în cantităţi limitate - combustibili  pentru utilaje, agregate minerale, apă -în etapa de realizare a proiectului;

**3.3.** capacitatea de absorbţie a mediului natural:

**i**.zone umede, zone riverane, guri ale râurilor: nu este cazul;

**ii**.zone costiere și mediul marin: nu este cazul;

**iii**.zonele montane și forestiere: nu este cazul;

**iv**.arii naturale protejate de interes național, comunitar, internațional: amplasamentul pe care urmează să se realizeze proiectul se află în interiorul Parcului Natural Porţile de Fier R.A. conform Punctului de Vedere nr. 266 din 15.12.2023, emis de Biroul Calitatea Factorilor de Mediu din cadrul APM Mehedinți;

**v**.zone clasificate sau protejate conform legislației în vigoare: nu este cazul;

**vi**.zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: nu este cazul.

**vii**.zonele cu o densitate mare a populației: lucrările se vor realiza în zone populate, de-o parte şi de alta a uliţelor existând gospodăriile locuitorilor satelor aferente;

**viii**.peisajele și situri importante din punct de vedere istoric, cultural sau arheologic: nu este cazul.

 **4. Tipurile și caracteristicile impactului potențial:**

**4.1** importanța și extinderea spațială a impactului: proiectul va avea impact local, numai în zona de lucru, în perioada de execuție, fără a fi afectată populatia din zonă

**4.2** natura impactului:

- la faza de execuție sursele de poluare vor avea un impact minor asupra aerului datorită emisiilor de particule în suspensie, rezultate din săpături, emisii de poluanți specifici gazelor de eșapament rezultate de la utilajele cu care se vor executa operațiile și de la vehiculele pentru transportul materialelor

- de asemenea la faza de execuție a proiectului, impactul asupra factorului de mediu sol/subsol poate fi unul semnificativ dacă se produc poluări cu produse petroliere provenite de la utilaje, stocarea necontrolată a deșeurilor, etc;

- la implementarea proiectului sursele potențiale de zgomot sunt lucrările propriuzise de realizare a sistemului rutier, transportul materialelor;

**4.3** natura transfrontieră a impactului – nu este cazul;

**4.4** intensitatea şi complexitatea impactului –proiectul propus generează un impact pozitiv indirect, pe termen lung asupra calităţii aerului (lispa prafului şi a fenomenelor de vântuire datorită asfaltării), din punct de vedere social şi economic, contribuind la dezvoltarea comunităţii;

**4.5** probabilitatea impactului – redusă, numai pe perioada de execuţie

**4.6** debutul, durata, frecvenţa şi reversibilitatea preconizate ale impactului – durata aproximativă a implementării proiectului și implicit a impactului asupra mediului este evaluată la patru luni;

**4.7** cumularea impactului cu impactul altor proiecte existente și/sau aprobate: nu este cazul;

**4.8** posibilitatea de reducere efectivă a impactului: se vor respecta condiţiile de realizare impuse prin prezentul act.

 **II. Motivele pe baza cărora s-a stabilit necesitatea neefectuării evaluării adecvate sunt următoarele:**

-  proiectul propus nu intră sub incidenţa art. 28 din Ordonanţa de urgenta a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-%28MjU0NTQ5%29.htm) privind regimul ariilor naturale protejate, conservarea habitatelor naturale, a florei si faunei salbatice, aprobată cu modificări şi completări prin Legea nr. 49/2011, deoarece nu poate avea efecte negative semnificative asupra speciilor şi habitatelor pentru care a fost declarat situl Natura 2000, acesta fiind implementat în zona de dezvoltare durabilă a Parcului Natural Porţile de Fier, conform Planului de management aprobat prin H.G. nr. 1048/2013;

- proiectul detine avizul favorabil nr. 3142 din 14.12.2023 emis de Administraţia Parcului Natural Porţile de Fier.

 **III** **Motivele pe baza cărora s-a stabilit necesitatea neefectuării evaluării impactului asupra corpurilor de apă**

 Proiectul propus a primit **Consultanţă tehnică** emisă de Administraşia Bazinală de Apă BANAT **nr. 22 din 07.03.2024** cu următoarele recomandări:

* se interzice evacuarea de ape uzate epurate şi/sau neepurate în apele subterane sau pe terenuri, cu excepţia folosirii apelor uzate epurate corespunzător, cu respectarea prevederilor Rebulamentului (UE) 2020/741 al Parlamentului European şi al Consiliului din 25 mai 2020 privind cerinţele minime pentru reutilizarea apei,
* poluarea în orice mod a apelor de suprafaţă sau subterane este interzisă conform prevederilor Legii Apelor nr. 107/1996, cu modificările şi completările ulterioare,
* pentru realizarea lucrărilor nu se vor depozita nici temporar şi nici definitive materialele de construcţie în albiile văilor şi nici în zonele de protecţie definite în conformitate cu Anexa nr. 2 din Legea Apelor nr. 107/1996, cu modificările şi completările ulterioare,
* se va respecta legislaţia privind gestionarea deşeurilor.

 **Condiții de realizare a proiectului:**

Lucrările se vor realiza în intravilanul comunei, de către un antreprenor autorizat, în conformitate cu proiectul tehnic, respectându-se următoarele prevederi:

- se vor respecta datele şi specificaţiile din documentaţia tehnică precum şi legislaţia de mediu în vigoare; se vor respecta măsurile prevăzute prin proiect în vederea diminuării impactului asupra factorilor de mediu; lucrările se vor desfăşura cu respectarea condiţiilor tehnice şi a regimului juridic prevăzute prin actele de reglementare prealabile, emise de alte autorităţi;

- beneficiarul răspunde de realizarea corectă a lucrărilor propuse, prezentate în Memoriul de prezentare;

 - întreţinerea/repararea utilajelor, instalaţiilor şi mijloacelor de transport etc. se va realiza numai de către societăţi specializate autorizate;

 **-** *biodiversitate*- se vor lua toate măsurile necesare evitării poluării factorilor abiotici (apei, aerului, solului şi subsolului) şi biotici (florei şi faunei), precum şi pentru reducerea impactului generat de proiect asupra biodiversităţii;

 - se vor utiliza căile de acces existente, care în perioada secetoasă vor fi umezite permanent;

- lucrările se vor realiza cu informarea administratorului ariei naturale protejate şi cu respectarea condiţiilor impuse în avizul emis de acesta;

- la finalizarea lucrărilor, se vor îndepărta toate materialele nefolosite de pe suprafaţa ariilor naturale protejate, se vor realiza lucrările necesare pentru refacerea zonelor deteriorate şi redarea funcţionalităţii iniţiale a suprafeţelor afectate sau ocupate temporar;

- la implementarea proiectului beneficiarul va instrui personalul asupra faptului că sunt interzise orice forma de recoltare, capturare, ucidere, distrugere sau vătamare a exemplarelor aflate în mediul lor natural, în oricare dintre stadiile ciclului lor biologic, deteriorarea și/sau distrugerea habitatelor, florei și faunei

- se interzice stocarea temporară şi depozitarea carburanţilor şi substanţelor periculoase în zona aferentă amplasamentului;

 - se vor evita scurgerile de combustibili şi uleiuri uzate pe sol (folosite de maşinile, utilajele şi echipamentele/instalaţiile de pe amplasament) şi de alte substanţe toxice şi periculoase, după caz;

 - depozitarea provizorie a pământului excavat se va face pe suprafeţe cât mai reduse. Pământul în exces nu va fi păstrat pe amplasament,

 - întregul șantier va fi protejat de plase de protecție în vederea limitării pulberilor rezultate astfel încât să se asigure respectarea prevederilor Legii nr. 104/2011 privind calitatea aerului înconjurător, cu completarile si modificarile ulterioare şi STAS 12574/87, privind condiţiile de calitate ale aerului din zonele protejate.

 - realizarea lucrărilor pe baza unui grafic de lucrări care să afecteze cel mai puţin riveranii din zonă;

 - adaptarea programului de lucru în vederea respectării orelor de odihnă ale riveranilor;

- se vor lua toate măsurile tehnice în ce priveşte utilajele de construcţii şi mijloacele de transport astfel încât disconfortul produs în timpul funcționării să fie minim;

* managementul deşeurilor generate în urma execuţiei lucrărilor prevăzute în proiect se va realiza în conformitate cu legislaţia specifică de mediu şi va fi în responsabilitatea societăţilor care realizează lucrările, astfel:
* deşeurile generate vor fi colectate selectiv, în vederea predării către societăţi autorizate pe bază de contract;
* deşeurile municipale amestecate generate în perioada lucrărilor de construcţii vor fi stocate temporar în pubele şi eliminate prin depozitare la un depozit conform;
* deşeurile industriale reciclabile rezultate în perioada lucrărilor de construcţii (metalice feroase şi neferoase, hârtie şi carton, materiale plastice, textile, etc.) vor fi colectate selectiv, stocate temporar pe tipuri, în funcţie de sortimente, în recipiente speciale, în vederea valorificării prin societăţi autorizate specializate;
* în conformitate cu prevederile art. 17, alin. (4), din O.U.G. nr. 92/2021 privind regimul deşeurilor aprobată și modificată prin Legea nr. 17/2023, titularul are obligaţia are obligaţia de a avea un plan de gestionare a deşeurilor din activităţi de construire şi/sau desfiinţare, după caz, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii, precum şi de a lua măsuri de promovare a demolărilor selective pentru a permite eliminarea şi manipularea în condiţii de siguranţă a substanţelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile;
* titularul are obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului;

- refacerea suprafeţelor de teren afectate temporar de lucrări: pe perioada execuţiei lucrărilor se va menţine curăţenia, după executarea lucrărilor se vor reface şi aduce la starea iniţială terenurile ce au fost afectate de execuţia lucrărilor, cu refacerea spațiilor verzi;

- materialele necesare executării lucrărilor propuse se vor depozita în locuri bine stabilite, amenajate corespunzător;

- se vor utiliza utilaje şi mijloace de transport agrementate din punct de vedere tehnic, care să nu genereze scurgeri de produse petroliere şi lubrefianţi, zgomot, vibraţii, etc.;

- lucrările de întreţinere (inclusiv schimbul de ulei) şi reparaţii la utilajele utilizate în realizarea proiectului vor fi efectuate numai în unităţi autorizate, respectându-se prevederile legislaţiei de mediu privind gestionarea deşeurilor produse şi a substanţelor şi preparatelor periculoase.

 La finalizarea lucrarilor se va notifica APM Mehedinti, invederea intocmirii procesului verbal de constatare a realizarii lucrarilor prevazute în actul de reglementare. Procesul verbal încheiat la verificarea respectarii prezentei decizii se anexeaza şi face parte integranta din procesul –verbal de receptie la terminarea lucrarilor.

**Prezenta decizie este valabilă pe toată perioada de realizare a proiectului**, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.